Na podlagi 29. člena Zakon o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), Zakona o javnem interesu v mladinskem sektorju (Uradni list RS, št. [42/10](http://www.uradni-list.si/1/objava.jsp?sop=2010-01-2102)), in 16. člena Statuta Občine Cerklje na Gorenjskem (Uradni vestnik Občine Cerklje na Gorenjskem, št. 3/10 in 1/15) je Občinski svet Občine Cerklje na Gorenjskem na \_\_\_\_\_\_\_\_\_redni seji, dne \_\_\_\_\_\_sprejel

P R A V I L N I K

o sofinanciranju programov za mlade in projektov, povezanih z delom mladih (mladinskih centrov) v občini Cerklje na Gorenjskem

1. SPLOŠNE DOLOČBE

1. člen

S Pravilnikom o sofinanciranju programov za mlade in projektov, povezanih z delom mladih (mladinskih centrov) v občini Cerklje na Gorenjskem (v nadaljevanju besedila: pravilnik) se določajo pogoji, postopki in merila o sofinanciranju programov za mlade in projektov, povezanih z delom mladih (mladinskih centrov), ki imajo sedež in delujejo na območju občine Cerklje na Gorenjskem iz proračuna Občine Cerklje na Gorenjskem.

2. člen

1. Sofinanciranje programov za mlade in projektov, povezanih z delom mladih, ki se izvajajo v okviru mladinskih centrov se izvede na podlagi javnega razpisa, ki se objavi na spletni strani občine. Postopek javnega razpisa vodi občinska uprava občine.
2. Namen javnega razpisa po tem pravilniku je omogočanje mladinskega dela in vzpodbujanje razvoja mladinske politike s podporo kvalitetnim mladinskim programom, projektom in programom za mlade, ki omogočajo mladim pridobivanje načrtnih učnih izkušenj, prispevajo k usposabljanju in pridobivanju veščin ter socialnemu vključevanju mladih.

3. člen

1. Opredelitev pojmov po tem pravilniku:
* **program** **za mlade** po tem pravilniku je program, ki omogoča mladim pridobivanje načrtnih učnih izkušenj, z namenom zagotavljanja boljših pogojev za življenje, delovanje in vključevanje mladih v preventivne, izobraževalne, prostovoljne in socializacijske, aktivnosti. Program za mlade poteka kontinuirano, skozi celotno delo in vključuje večje število aktivnih udeležencev. Izvajajo ga usposobljeni izvajalci, ki zagotavljajo izvajanje in koordiniranje mladinskih aktivnosti mladinskega centra skozi večji del leta, vsaj enkrat tedensko devet mesecev v letu, z predstavitvijo dejavnosti širši javnosti,
* **projekt, povezan z delom mladih (mladinski projekt)** je posamična aktivnost izvajalca – zaključen enkratni dogodek (predavanje, okrogla miza, …).
1. Programe za mlade in mladinske projekte izvajajo tako imenovani mladinski centri, ki predstavljajo organizacijsko funkcionalno središče za mlade, ki ga zagotavlja pravna oseba javnega ali zasebnega prava ali njen sestavni del, s tem, da ji je v temeljnem aktu te pravne osebe zagotovljeno avtonomno delovanje v mladinskih centrih.
2. Projekt oziroma programi izvajanja aktivnosti mladinskih centrov so izvedeni na način, ki omogočajo predstavitev aktivnosti širši javnosti.

4. člen

1. Med prednostna področja sofinanciranja se uvrščajo naslednji programi in projekti za mlade:
* neformalno izobraževanje in usposabljanje mladih (učna pomoč, ipd.),
* usposabljanje mladih za prostovoljno delo in za delo z mladimi,
* informiranje in svetovanje za mlade,
* aktivnosti za aktivno in kvalitetno preživljanje prostega časa,
* spodbujanje delovnih navad, prostovoljstva, solidarnosti in medgeneracijskega sodelovanja mladih,
* aktivnosti, ki vzpodbujajo k strpnosti, nenasilju,
* preventivni programi s področja odvisnosti, socialnih področij, integracije in reintegracije ranljivih skupin (zmanjševanje socialne izključenosti, pridobivanje socialnih izkušenj, veščin in spretnosti, krepitev močnih točk za otroke in mlade, zmanjševanje škode zaradi slabših izobraževalnih možnosti, pomoč pri vključevanju v lokalno okolje, zmanjševanje verskih, rasnih in kulturnih predsodkov, krepitev socialne vloge posameznika),
* participacija, aktivno državljanstvo, človekove pravice.
1. V razpisu se lahko določijo programi ali projekti, ki se prednostno vrednotijo in sofinancirajo.

5. člen

Pravico do sofinanciranja po tem pravilniku imajo vlagatelji, ki izpolnjujejo naslednje pogoje:

* se njihova vloga nanaša na področja mladinskega dela iz razpisne dokumentacije;
* so izvajalci programov ali projektov, ki v praksi (aktivno delujejo) izvajajo programe najmanj 12 mesecev pred objavo javnega razpisa in imajo sedež v občini Cerklje na Gorenjskem;
* cilj njihove dejavnosti ni pridobivanje dobička;
* imajo zagotovljene materialne, prostorske, kadrovske in organizacijske možnosti za uresničitev načrtovanih aktivnosti;
* da uveljavljajo pluralno programsko zasnovo, ki se odraža v letnem programu dela z več različnimi dejavnostmi oziroma programi;
* programi ali projekti, ki so predmet razpisa, se morajo prednostno opravljati na območju občine Cerklje na Gorenjskem in morajo biti namenjena predvsem mladim, ki živijo v občini Cerklje na Gorenjskem;
* da za izvajanje programov zagotavljajo lasten delež oziroma delež sofinanciranja iz drugih virov in imajo jasno izdelano finančno konstrukcijo, iz katere so razvidni prihodki in odhodki izvajanja dejavnosti, ki je predmet tega pravilnika, delež javnih sredstev, delež sredstev uporabnikov, delež sredstev iz drugih virov in pričakovano financiranje na podlagi tega pravilnika;
* programe ali projekte se opravljajo na neprofitni osnovi;
* da občinski upravi redno dostavljajo poročila o realizaciji programov ali projektov za preteklo leto, v kolikor so bili sofinancirani iz proračunskih sredstev ter redno izpolnjujejo pogodbene obveznosti do Občine Cerklje na Gorenjskem in
* da izpolnjujejo druge pogoje, določene s tem pravilnikom in določili javnega razpisa.

6. člen

Pravice do sofinanciranja po tem pravilniku ne morajo biti projekti in programi za mlade, ki imajo naravo:

* rednega ali dopolnilnega izobraževanja, poklicnega ter univerzitetnega izobraževanja ustanov, ki izvajajo javno veljavne programe na področju predšolske, šolske, poklicne vzgoje ter visokošolske vzgojno-izobraževalne dejavnosti;
* vključevanje odvisnikov v skupnosti za zdravljenje odvisnosti;
* vlaganja v nakup in vzdrževanje nepremičnin ali opreme;
* turističnega potovanja;
* programa, ki v večji meri vsebuje le internetno vsebino.
1. POSTOPEK DODELJEVANJA SREDSTEV

7. člen

1. Razpisni rok objave javnega razpisa se časovno prilagaja postopku priprave in sprejemanja občinskega proračuna, predvidoma najkasneje konca marca tekočega leta.
2. Razpisni rok javnega razpisa ne sme biti krajši od petnajst (15) dni in ne daljši od trideset (30) dni od dneva objave javnega razpisa.
3. Vrednost sofinanciranja programov za mlade in projektov, povezanih z delom mladih (mladinskih centrov) v občini Cerklje na Gorenjskem je odvisna od vsakoletnih razpoložljivih sredstev v občinskem proračunu za področje mladinskih dejavnosti.

8. člen

1. Postopek javnega razpisa začne in vodi občinska uprava, vrednotenje programov in projektov izvajalcev v skladu s tem pravilnikom pa opravi strokovna komisija, ki jo s sklepom imenuje župan. Komisija se imenuje za vsako proračunsko leto posebej.
2. Strokovna komisija vodi zapisnik o izboru in točkovanju prijavljenih programov in projektov. Občinska uprava, na podlagi predloga komisije, s sklepom obvesti izvajalca programov in projektov za mlade o izboru, višini in namenu odobrenih finančnih sredstev.
3. Odpiranje prispelih vlog opravi komisija, izvede pa se v roku, ki je določen v javnem razpisu. Na odpiranju komisija ugotavlja pravočasnost, pravilnost in popolnost vlog ter ugotovi, ali vloga izpolnjuje pogoje iz tega pravilnika.
4. Odpirajo se samo v roku prejete in pravilno označene ovojnice, in sicer v vrstnem redu, v katerem so bile predložene.
5. O odpiranju vlog komisija vodi zapisnik, ki mora vsebovati:
* kraj in čas odpiranja vlog;
* imena navzočih članov komisije;
* ugotovitve o nepravočasnih, neustrezno označenih in nepopolnih vlogah;
* seznam vlog, ki ustrezajo pogojem javnega razpisa;
* seznam vlog, ki naj se dopolnijo;
* podpise vseh članov komisije.
1. Vlagatelj, ki meni, da izpolnjuje pogoje in merila iz javnega razpisa in mu razpisana sredstva iz javnega razpisa niso bila dodeljena, lahko v osmih (8) dneh od prejema sklepa vloži pritožbo pri županu Občine Cerklje na Gorenjskem. V pritožbi mora pritožnik natančno opredeliti razloge, zaradi katerih je le-ta vložena. Predmet pritožbe ne morejo biti postavljeni kriteriji in merila za ocenjevanje vlog. O pritožbi odločba župan in v roku petnajstih (15) dni od prejema pritožbe odloči s sklepom. Sklep župana je dokončen.

9. člen

Razpisna dokumentacija mora vsebovati:

* navedbo naročnika (naziv, sedež);
* predmet javnega razpisa;
* pogoje, ki jih morajo izpolnjevati izvajalci in njihovi mladinski programi oziroma projekti za mlade;
* okvirno višino sredstev, ki so na razpolago za predmet javnega razpisa;
* merila in kriterije za vrednotenje programov za mlade in projektov, povezanih z delom mladih (mladinskih centrov), vključno z določitvijo prioritetnih programov in projektov;
* obdobje za katero se upoštevajo podatki za sofinanciranje vsebin, določenih v 5. členu tega pravilnika;
* določitev obdobja, v katerem morajo biti dodeljena sredstva porabljena;
* kraj, čas in osebo, pri kateri lahko zainteresirani dobijo informacije in dvignejo razpisno dokumentacijo ter se na njihovo željo seznanijo s pravilnikom;
* rok, do katerega morajo biti predložene vloge;
* način dostave vlog;
* rok, v katerem bodo predlagatelji obveščeni o izidu razpisa.

10. člen

1. Vloge na razpis morajo biti izdelane izključno na ustreznem razpisnem obrazcu iz razpisne dokumentacije občine.
2. Prepozno prispele vloge strokovna komisija s sklepom zavrže, nepopolne vloge pa mora izvajalec dopolniti v roku osmih dni po prejemu pisnega poziva občine za dopolnitev. Nepopolno vlogo, ki jo izvajalec v tako določenem roku ne dopolni, se s sklepom zavrže.
3. V primeru, da kandidat ne izpolnjuje pogojev iz 6. člena tega pravilnika, se njegova vloga s sklepom, ki jo izda občinska uprava, zavrne.

11. člen

1. Po pravnomočnosti sklepov o sofinanciranju programov in projektov občinska uprava izbranega izvajalca pozove k podpisu pogodbe.
2. Izvajalec mora vrniti podpisano pogodbo v roku tridesetih (30) dni od dneva prejema pogodbe, sicer se šteje, da je odstopil od zahteve za sofinanciranje.
3. Rok za podpis pogodbe se lahko podaljša, če izvajalec Občini Cerklje na Gorenjskem sporoči objektivne razloge za podaljšanje roka.

12. člen

Obvezne sestavine pogodbe so:

* pogodbene stranke (naziv, naslov, davčna številka, številka računa, zastopnik);
* predmet pogodbe, ki opredeljuje naziv pogodbenega dela, obseg, čas realizacije, celotno vrednost in višino sofinanciranja, ki jih zagotavlja občina za izvedbo programa ali projekta;
* pravice in dolžnosti izvajalcev
* trajanje pogodbe;
* rok in način ter pogoje za nakazila sredstev;
* rok, do katerega lahko izvajalec črpa finančna sredstva;
* navedba skrbnikov pogodbe za vsako stranko;
* način nadzora nad namensko porabo sredstev in realizacijo programov in projektov;
* določilo, po katerem mora prejemnik sredstev ob njihovi nenamenski porabi le-ta vrniti na račun Občine Cerklje na Gorenjskem skupaj z zakonitimi obrestmi;
* rok za dostavo poročil in drugih dokazil o izpolnitvi prevzetih obveznosti;
* določilo, da mora prejemnik sredstev obrazložiti in utemeljiti podaljšanje roka porabe sredstev glede na predvideni terminski plan, ker v nasprotnem primeru izgubi pravico do nadaljnje porabe sredstev;
* druge medsebojne pravice in obveznosti ter
* datum in podpis.

13. člen

Izvajalec je dolžan obvestiti Občino Cerklje na Gorenjskem o spremembi okoliščin, ki utegnejo kakor koli vplivati na izpolnitev njegovih pogodbenih obveznosti.

14. člen

Izvajalec je dolžan Občini Cerklje na Gorenjskem predložiti zaključno poročilo o poteku in rezultatih izvedbe predmeta pogodbe ter vsa ostala poročila in dokazila, ki so določena v pogodbi, in sicer skladno z roki, določenimi v pogodbi.

1. UPRAVIČENOST FINANCIRANJA

15. člen

Občini Cerklje na Gorenjskem bo izbranim prijaviteljem sofinancirala le upravičene stroške prijavljenih programov za mlade ali projektov, povezanih z delom mladih, ki so upravičeni, če:

* so s programom neposredno povezani, so nujno potrebni za njegovo uspešno pripravo in izvedbo ter so v skladu s cilji programa;
* dejansko nastanejo in prijavitelj hrani dokazila o plačilu;
* jih je prijavitelj napovedal v prijavi – nepredvideni nujni stroški so lahko upravičen strošek do 5% vrednosti skupnih upravičenih stroškov;
* so pripoznani v skladu s skrbnostjo dobrega gospodarja, zlasti glede cenovne primerljivosti in stroškovne učinkovitosti;
* nastanejo in so plačani v obdobju porabe sredstev;
* temeljijo na verodostojnih knjigovodskih in drugih listinah;
* so izkazani v skladu z veljavnimi predpisi.

15.a člen

Vrste upravičenih stroškov:

* stroški dela oseb, ki izvajajo program (npr.: redno zaposleni, prostovoljsko delo avtorske pogodbe itd.);
* drugi stroški, ki so nujno potrebni za uspešno izvedbo programa (npr.: pisarniški material, komunikacijske in poštne storitve, kotizacija za strokovna izobraževanja/konference/posvete povezane z vsebino programa, založniške in tiskarske storitve, izdatki za izvedbo in udeležbo na pripravljalnih srečanjih in delovnih obiskih itd.).

Pri uveljavljanju prostovoljskega dela kot upravičenega stroška bo izvajalec moral poročilu priložiti:

* kopijo podpisanega dogovora o prostovoljskem delu v okviru programa ali projekta (za vsakega prostovoljca posebej);
* evidenčni seznam prostovoljcev po programih za mlade in projektih, povezanih z delom mladih (z navedbo programov, številom vključenih prostovoljcev v posamezni program ali projekt, obdobje izvajanja programa ali projekta).

Evidenčni seznam prostovoljcev mora biti potrjen in podpisan s strani zakonitega zastopnika izvajalca programov za mlade ali projektov, povezanih z delom mladih.

15.b člen

Neupravičeni stroški vedno predstavljajo breme, ki ga nosi prijavitelj, in so naslednji:

* investicijski stroški (npr. nakup računalniške in pisarniške opreme itd.);
* investicijsko vzdrževanje (npr. obnova prostorov, popravila itd.);
* amortizacija nepremičnin in opreme;
* drugi stroški, ki niso predvideni v prijavi na javni razpis oziroma z razpisom niso opredeljeni kot upravičeni stroški programov za mlade ali in projektov, povezanih z delom mladih.
1. MERILA IN KRITERIJI ZA VREDNOTENJE

16. člen

1. Mladinski programi in projekti izvajalcev mladinskih programov se vrednotijo na podlagi meril iz tega pravilnika. Podrobneje se merila in točkovanje za sofinanciranje določijo v javnem razpisu.
2. Komisija bo pri vrednotenju prispelih vlog za sofinanciranje programov za mlade ali projektov, povezanih z delom mladih, upoštevala naslednja merila in kriterije:
* **preglednost in razvidnost** (cilj, namen, obseg) programov in projektov, povezanih z delom mladih;
* **vključenost:**
* število aktivnih članov, vključenih v izvedbo programov in projektov za mlade;
* število vključenih mladih v posamezni program (ciljna populacija – programi in projekti vključujejo mlade z manj priložnostmi, iz ogroženih družin, šolske osipnike ter družbeno izločeno invalidno mladino);
* **prostovoljstvo** (prostovoljno delo izvajalca programa ali projekta, število prostovoljcev);
* **kontinuiranost:**
* programi za mlade in projekti, povezanih z delom mladih se izvajajo oziroma že trajajo daljše časovno obdobje;
* število izvedenih programov oz. projektov za mlade;
* programi in projekti se nadgrajujejo, se izvajajo kontinuirano skozi večji del leta, vsaj enkrat tedensko, devet mesecev v letu;
* terminski obseg izvajanja programov ali projektov (enkrat tedensko, večkrat tedensko, …);
* **dostopnost** (programi in projekti vključujejo mladino iz celotne občine, aktivnosti so dostopne za neorganizirano mladino);
* **ekonomičnost:**
* preglednost realne finančne konstrukcije in ocene stroškov izvedbe programov za mlade in projektov, povezanih z delom mladih (v primerjavi z učinkovitostjo in udeležbo);
* delež lastnih sredstev za izvedbo programov ali projektov, povezanih z delom mladih;
* delež drugih sredstev za izvedbo programov ali projektov, povezanih z delom mladih;
* **inovativnost** (programi ali projekti, povezanih z delom mladih neposredno, poleg obstoječih znanih programov, vsebujejo tudi drugačen pristop k reševanju problemov);
* **preventivnost** (program ali projekt za mlade je preventivne narave);
* **brezplačnost** (zagotavljanja je brezplačna udeležba mladih v programu ali projektu za mlade);
* **sodelovanje** izvajalca programa z drugimi skupinami, organizacijami, institucijami lokalne skupnosti;
* **prostorski pogoji** za izvajanje programov oziroma projektov za mlade;
* **reference** izvajalca.

17. člen

1. Programi in projekti bodo ocenjeni v skladu z merili in kriteriji in ob upoštevanju specifičnosti posameznih programov in projektov za mlade.
2. Programi in projekti se točkujejo. Vrednost točke se določi v skladu s predvidenimi proračunskimi sredstvi za razpisano leto. Višina sofinanciranja posameznega izvajalca je odvisna od skupnega števila zbranih točk vseh programov in projektov ter vrednosti točke. Vrednost točke se dobi tako, da se višina sredstev, ki so razpisana za namen izvedbe programov oziroma projektov deli s seštevkom točk vseh programov oziroma projektov. Tako dobljena vrednost točke se pomnoži s skupnim številom zbranih točk. Na ta način se določi višina sredstev sofinanciranja programa oziroma projekta.

18. člen

Komisija bo za sofinanciranje stroškov delovanja izvajalcev programov ali projektov, povezanih z delom mladih, sofinancirala le tiste vloge izvajalcev, iz katerih izhaja, da je njihova dejavnost izključno izvajanje programov in projektov za mlade in so širšega pomena za vzpodbujanje razvoja mladinske dejavnosti oziroma vključevanja in povezovanja mladih v Občini Cerklje na Gorenjskem.

1. KONČNE DOLOČBE

19. člen

Mladinski programi in projekti za mlade izvajalcev, ki se financirajo ali sofinancirajo iz kateregakoli drugega vira proračuna lokalne skupnosti, ne morejo biti predmet sofinanciranja po merilih in kriterijih tega pravilnika.

20. člen

1. Občinska uprava ali pristojni organ občine lahko kadarkoli preveri namensko porabo sredstev. Če se ugotovi nenamenska poraba sredstev s strani izvajalcev mladinskih programov in projektov, se sofinanciranje takoj ustavi, že prejeta sredstva pa mora izvajalec vrniti v občinski proračun skupaj z zakonitimi zamudnimi obrestmi. Če prejemnik sredstev ne vrne v določenem roku, se izvede postopek izterjave.
2. Izvajalec, ki krši pogodbena določila, ne more kandidirati za sredstva na naslednjem javnem razpisu občine.

21. člen

Ta sklep začne veljati naslednji dan po objavi v Uradnem vestniku Občine Cerklje na Gorenjskem.

Številka:

V Cerkljah, dne

Občina Cerklje na Gorenjskem

 **ŽUPAN**

 Franc Čebulj